วรรณออกกองทุนพันธบัตรลูกครึ่งเกาหลี-ไทย
&nbsp;บลจ.วรรณ คลอดกองทุนใหม่ ลงทุนพันธบัตรเกาหลี 75% ตั๋วแลกเงินและพันธบัตรไทย 20% เปิดขาย 27 ก.ค.-3 ส.ค.นี้ อายุ 5-7 เดือน คาดผลตอบแทน 1.75% ต่อปี&nbsp;นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม วรรณ&nbsp; เปิดเผยว่า บลจ.วรรณ จะเปิดเสนอขายหน่วยลงทุนครั้งแรกของกองทุนเปิด วรรณ ไฟแนนเชียล อินสตรูเมนท์ 6M/1 (1FIN6M/1) ระหว่างวันที่ 27 ก.ค.-3 ส.ค. 53 เพื่อเป็นทางเลือกให้กับผู้ลงทุนที่ต้องการเพิ่มโอกาสรับผลตอบแทนที่สูงกว่าการลงทุนในพันธบัตรในประเทศหรือต่างประเทศ โดยกองทุน1FIN6M/1 เน้นลงทุนในพันธบัตรเกาหลีประมาณ 75% ตั๋วแลกเงินหรือพันธบัตรรัฐบาลไทยประมาณ 20% หรือรวมการลงทุนใน Credit Link Note (CLN) ไม่เกิน 25% ด้วยเงินลงทุนเริ่มต้น 10,000 บาท
27 ก.ค. 2553

บลจ.วรรณ คลอดกองทุนใหม่ ลงทุนพันธบัตรเกาหลี 75% ตั๋วแลกเงินและพันธบัตรไทย 20% เปิดขาย 27 ก.ค.-3 ส.ค.นี้ อายุ 5-7 เดือน คาดผลตอบแทน 1.75% ต่อปี นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม วรรณ  เปิดเผยว่า บลจ.วรรณ จะเปิดเสนอขายหน่วยลงทุนครั้งแรกของกองทุนเปิด วรรณ ไฟแนนเชียล อินสตรูเมนท์ 6M/1 (1FIN6M/1) ระหว่างวันที่ 27 ก.ค.-3 ส.ค. 53 เพื่อเป็นทางเลือกให้กับผู้ลงทุนที่ต้องการเพิ่มโอกาสรับผลตอบแทนที่สูงกว่าการลงทุนในพันธบัตรในประเทศหรือต่างประเทศ โดยกองทุน1FIN6M/1 เน้นลงทุนในพันธบัตรเกาหลีประมาณ 75% ตั๋วแลกเงินหรือพันธบัตรรัฐบาลไทยประมาณ 20% หรือรวมการลงทุนใน Credit Link Note (CLN) ไม่เกิน 25% ด้วยเงินลงทุนเริ่มต้น 10,000 บาท
กองทุนเปิด 1FIN6M/1 มีนโยบายลงทุนในพันธบัตรหรือตราสารแห่งหนี้ที่มีคุณภาพและให้ผลตอบแทนที่เหมาะสม ที่เสนอขายในประเทศและ/หรือต่างประเทศที่ได้รับการจัดอันดับความน่าเชื่อถือของตราสารหรือของผู้ออกตราสารจากสถาบันจัดอันดับความน่าเชื่อถือที่ได้รับการยอมรับจากสำนักงานคณะกรรมการ ก.ล.ต.อยู่ในอันดับที่สามารถลงทุนได้ (Investment Grade) โดยกองทุนจะลงทุนในสัญญาซื้อขายล่วงหน้าเพื่อป้องกันความเสี่ยงด้านอัตราแลกเปลี่ยนเงินตราต่างประเทศ แต่ในบางรอบการลงทุนกองทุนอาจจะไม่ลงทุนในสัญญาซื้อขายล่วงหน้าเพื่อป้องกันความเสี่ยงด้านอัตราแลกเปลี่ยนเงินตราต่างประเทศก็ได้ หากเห็นว่าจะเกิดผลประโยชน์สูงสุดแก่ผู้ลงทุน โดยการลงทุนในรอบนี้มีอายุประมาณ 5-7 เดือน 
นายมนรัฐ กล่าวว่า  ผลตอบแทนที่ได้รับจากการลงทุนในพันธบัตรเกาหลีน่าสนใจกว่าการฝากเงินในประเทศ ซึ่งอัตราดอกเบี้ยเงินฝากประจำ 6 เดือนของธนาคารพาณิชย์ใหญ่ 3 แห่งของไทย อยู่ที่ 0.9-1.0% และกองทุนที่ลงทุนในพันธบัตรในประเทศอายุ 6 เดือน ได้รับผลตอบแทนประมาณ 1.0-1.2% การที่กองทุน 1FIN6M/1 เพิ่มสัดส่วนการลงทุนใน CLN นั้น จะสามารถช่วยในการเพิ่มอัตราผลตอบแทนของกองทุนให้สูงขึ้น CLN เป็นตราสารหนี้ที่อัตราผลตอบแทน หรือมูลค่าเงินต้นจะไปอิงกับความสามารถในการชำระหนี้ (Credit performance) ของสินทรัพย์อ้างอิง (Underlying assets)  ปัจจุบันมีบริษัทเอกชนในประเทศไทยที่มีฐานะทางการเงินแข็งแกร่งและมีความมั่นคงสูงหลายราย ได้ออกหุ้นกู้ในสกุลดอลลาร์สหรัฐในต่างประเทศโดยจ่ายอัตราดอกเบี้ยสูงกว่าหุ้นกู้ที่เสนอขายในประเทศไทย จึงมีสถาบันการเงินนำหุ้นกู้เหล่านี้มาเป็นสินทรัพย์อ้างอิงในการออก Credit-linked notes ทำให้ได้รับอัตราผลตอบแทนที่สูงกว่าหุ้นกู้เอกชนที่มีอันดับความน่าเชื่อถือในระดับเดียวกัน นับว่าเป็นอีกทางเลือกในการลงทุนที่น่าสนใจในภาวะที่อัตราดอกเบี้ยเงินฝากธนาคารพาณิชย์อยู่ในระดับต่ำ สำหรับกองทุน 1FIN6M/1 คาดผลตอบแทนจากการลงทุนหลังจากหักค่าใช้จ่ายประมาณ 1.75% ต่อปี (ข้อมูล ณ วันที่ 16 ก.ค. 53) 
สำหรับผู้ที่สนใจลงทุนสอบถามรายละเอียดเพิ่มเติมได้ที่ บลจ.วรรณ หรือผู้สนับสนุนการขายหรือรับซื้อคืนที่ได้รับการแต่งตั้งจากบลจ.วรรณ